Source: https://ispis.sk/judikatura/KSKE/11CoE29/2011
Timestamp: 2020-04-03 18:26:52+00:00
Document Index: 4478099

Matched Legal Cases: ['§ 219', '§ 57', '§ 57', '§ 196', '§ 197', '§ 14', '§ 15', '§ 22', '§ 9', '§ 8', '§ 14', '§ 15', '§ 214', '§ 212', '§ 219', '§ 3', 'súd ', 'súd ', 'Súd ', '§ 57', '§ 196', '§ 197', '§ 14', '§ 15', '§ 22', '§ 15', '§ 9', '§ 8', '§ 14', '§ 15', 'súd ', '§ 214', '§ 212', '§ 219', 'súd ', 'súd ', 'súd ']

KSKE 11 CoE 29/2011 - iSpis
iSpis Judikatúra – KSKE 11 CoE 29/2011
KS v Košiciach, dátum 19.02.2012, sp.zn. KSKE 11 CoE 29/2011
§ 219 ods. 1 OSP § 57 ods. 1 zákona č. 233/1995
§ 57 ods. 1 písm. b) zákona č. 233/1995 § 196 zákona č. 288/1995 § 197 ods. 1 zákona č. 288/1995 § 14 zákona č. 288/1995 § 15 zákona č. 288/1995 § 22 zákona č. 288/1995 § 9 ods. 1 písm. d) DPH § 8 DPH § 14 ods. 1 písm. a) OSP § 15 ods. 1 OSP § 214 ods. 2 OSP § 212 ods. 1 OSP § 219 ods. 1 OSP § 3 ods. 9 zákona č. 757/2004
Súd: Krajský súd Košice Spisová značka: 11CoE/29/2011 Identifikačné číslo súdneho spisu: 7011899153 Dátum vydania rozhodnutia: 20. 02. 2012 Meno a priezvisko sudcu, VSÚ: JUDr. Jarmila Čabaiová ECLI: ECLI:SK:KSKE:2012:7011899153.1
Uznesenie Krajský súd v Košiciach vo veci oprávneného I. riaditeľstvo M. zboru v I., I. 8, IČO: 735868, proti povinnému W. L., nar. XX.X.XXXX, bytom U. XXX, o vykonanie exekúcie pre vymoženie 265,55 € istiny s prísl., o odvolaní súdnej exekútorky JUDr. Viery Uhríkovej, Exekútorský úrad Košice, Letná 40, proti uzneseniu 4Er 194/04-10 z 8.12.2010 Okresného súdu Spišská Nová Ves
Súd prvého stupňa uznesením zastavil exekúciu podľa § 57 ods. 1 písm. b/ zák. č. 233/1995 Z.z. o súdnych exekútoroch a exekučnej činnosti (Exekučného poriadku) v znení neskorších predpisov (ďalej len EP ) po zistení, že uplynula prekluzívna lehota na vykonanie exekučného titulu. O trovách exekúcie rozhodol podľa § 196 a § 197 ods. 1 EP a zaviazal povinného zaplatiť súdnej exekútorke trovy exekúcie vo výške 29,23 € do 3 dní od právoplatnosti uznesenia, ktoré vyčíslil podľa § 14, § 15 a § 22 vyhl. č. 288/1995 Z.z. a priznal exekútorke odmenu vo výške 6,64 €, paušálnu odmenu 16,60 € podľa § 15 cit. vyhl. za 5 úkonov po 3,32 € a náhradu hotových výdavkov na poštovné vo výške 5,99 €.
Uznesenie vo výroku o trovách exekúcie napadla včas podaným odvolaním súdna exekútorka JUDr. Viera Uhríková, Exekútorský úrad Košice, Letná 40 (ďalej len exekútorka) . Uviedla, že 1.11.2010 sa stala platcom DPH a poukazujúc na nález Ústavného súdu SR sp. zn. II. ÚS 31/04, v súlade s ktorým sa odmena exekútora zvyšuje o 19 % DPH, mala za to, že uvedený nález má v súčasnosti význam pre určenie výšky trov exekúcie v exekučných konaniach začatých pred 1.9.2005 a preto v týchto konaniach sa trovy exekúcie zvýšia o daň z pridanej hodnoty. Vzhľadom na uvedené upresnila vyčíslenie trov exekúcie spolu s DPH, keďže je predpoklad, že uznesenie o priznaní trov exekúcie nadobudne právoplatnosť až po 1.11.2010. Bola toho názoru, že aj keď v EP je úprava v súvislosti s DPH iba pri odmene exekútora, vzhľadom znenie ust. § 9 ods. 1 písm. d/ zák. č. 222/2004 Z.z. o dani z pridanej hodnoty, podľa ktorého dodaním služby je každé plnenie, ktoré nie je dodaním tovaru podľa § 8 vrátane služby dodanej na základe poverenia alebo rozhodnutia vydaného štátnym orgánom alebo na základe zákona, jej vyplynulo, že dani podlieha aj náhrada hotových výdavkov a náhrada za stratu času. K odvolaniu pripojila vyčíslenie trov exekúcie, podľa ktorého žiadala priznať trovy exekúcie pozostávajúce z odmeny podľa § 14 ods. 1 písm. a/, ods. 2 cit. vyhl. vo výške 6,64 € po zvýšení o 19 % DPH spolu 7,90 €, paušálnej odmeny podľa § 15 ods. 1 vo výške 16,60 € po zvýšení o DPH spolu 19,75 € a z náhrady hotových výdavkov - poštovné 5,99 € po zvýšení o DPH vo výške 7,13 €, spolu trovy exekúcie vo výške 34,78 €, a navrhla uznesenie zmeniť a zaviazať povinného na zaplatenie trov exekúcie spolu s DPH.
Odvolací súd bez nariadenia pojednávania (§ 214 ods. 2 O.s.p.) prejednal odvolanie exekútorky v rozsahu vyplývajúcom z § 212 ods. 1,3 O.s.p. a dospel k záveru, že nie je dôvodné, preto uznesenie v napadnutom výroku o trovách exekúcie potvrdil podľa § 219 ods. 1,2 O.s.p. ako vecne správne.
Skutočnosti uvedené v odvolaní nie sú spôsobilé spochybniť vecnú správnosť napadnutého uznesenia. Podstatou odvolania je námietka exekútorky, podľa ktorej napadnutým uznesením jej priznaná náhrada trov exekúcie (pozostávajúca z odmeny a náhrady hotových výdavkov) má byť zvýšená o DPH. Túto námietku nemožno považovať za opodstatnenú. Zo spisu vyplýva, že exekučný súd o trovách exekúcie v súvislosti s jej zastavením rozhodol napadnutým uznesením dňa 8.12.2010, a to v súlade s návrhom exekútorky (vyčíslením trov exekúcie v podnete na zastavenie exekúcie zo 6.8.2010 na č.l. 8-9 spisu) , v ktorom exekútorka nežiadala priznať DPH z odmeny a náhrady hotových výdavkov. Súdna exekútorka sa stala platcom DPH síce pred rozhodnutím súdu prvého stupňa (dňa 1.11.2010) , avšak túto skutočnosť do rozhodnutia súdu neoznámila a nepožadovala zvýšenie už predtým vyčíslených trov exekúcie o daň z pridanej hodnoty, preto jej súd prvého stupňa nemohol priznať viac ako navrhovala, a odvolateľke takto napadnutým uznesením (výrokom o trovách exekúcie) nebola spôsobená žiadna ujma na jej právach.
Z uvedených dôvodov odvolací súd potvrdil uznesenie vo výroku o trovách exekúcie ako vecne správne.